उन्होंने स्पष्ट किया कि पंजाब में 2017 के विधानसभा चुनावों में ‘आप’ ने कनाडा से हजारों डॉलर चुनावी फंड इकट्ठा किया है। मगर अब 2019 के आम चुनावों के लिए कनाडा से किसी भी पार्टी को फंड इकट्ठा करके नहीं ले जाने दिया जाएगा। सिख फॉर जस्टिस ने अप्रैल 2016 को विदेश मंत्री के पास एक शिकायत दर्ज करवाते हुए ‘आप’ के कनवीनर और दिल्ली के मुख्यमंत्री की यात्रा पर रोक लगवाई थी, जोकि चुनावों के लिए फंड इकट्ठा करने आ रहे थे। पन्नू ने ट्वीट कर भी कहा है कि राजनीतिक दल अब कनाडा को धन दुहने वाली गाय न समझें।